సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
తొలిరోజు 4,000 స్క్రీన్లపై, భారీగా అడ్వాన్స్ బుకింగ్స్!
ప్రపంచ వ్యాప్తంగా తొలి రోజున ఈసినిమా ఏకంగా 4,000 స్క్రీన్లపై ప్రదర్శితం కాబోతోందని సమాచారం.
TNN | Updated:
Jun 27, 2018, 02:29PM IST
బాలీవుడ్ స్టార్ హీరో సంజయ్ దత్ జీవిత కథ ఆధారంగా రూపొందిన ‘సంజూ’ సినిమా భారీ ఎత్తున విడుదల కాబోతోంది. ప్రపంచ వ్యాప్తంగా తొలి రోజున ఈసినిమా ఏకంగా 4,000 స్క్రీన్లపై ప్రదర్శితం కాబోతోందని సమాచారం. కేవలం ఒక్క భాషలో విడుదల అవుతున్న సినిమా ఇన్ని స్క్రీన్లపై విడుదల కావడం ఒక రికార్డే. రణ్‌బీర్ కపూర్ సంజయ్ దత్ గా నటించిన ఈ సినిమాను రాజ్ కుమార్ హిరాని రూపొందించారు. ఒక స్టార్ హీరో బయోపిక్ కావడం, అందునా సంజయ్ దత్ బయోపిక్ కావడంతో ఈ సినిమాపై భారీ అంచనాలు ఏర్పడ్డాయి.
ఇది వరకూ సంజయ్ దత్ తో పలు సినిమాలు రూపొందించిన దర్శకుడే రాజ్‌కుమార్ హిరాని. ఇక దర్శకుడిగా ఈయనకు అపజయం అంటూ లేదు. ఈ నేపథ్యంలో దత్ బయోపిక్ బాగుంటుందనే అంచనాలున్నాయి. ట్రైలర్ ఆ భరోసాను ఇస్తోంది. దీంతో భారీ స్థాయిలో ఓపెనింగ్స్ ఉన్నాయని ట్రేడ్ విశ్లేషకులు అంటున్నారు. ఈ సినిమా రికార్డు స్థాయిలో తొలి రోజు వసూళ్లను నమోదు చేస్తుందని ట్రేడ్ వర్గాలు అంటున్నాయి.